open-index/open-wikipedia-markdown huggingface dataset:
ארנסט אופלר

**ארנסט אופלר** (בגרמנית: **Ernst Oppler**; 19 בספטמבר 1867 – 1 במרץ 1929) היה צייר וחרט אימפרסיוניסטי גרמני יליד הנובר.

## ראשית חייו
ארנסט אופלר היה בנו של אדווין אופלר (1831-1880), אדריכל גרמני-יהודי בולט. אחיו של ארנסט אופלר היה הפסל אלכסנדר אופלר (1869-1937), הרופא ברטולד אופלר (1871–1943), ועורך הדין והנוטריון זיגמונד אופלר (1873-1942). בת דודו הייתה המעצבת אלזה אופלר-לגבנד  (1875–1965).
הוא למד באקדמיה לאמנויות יפות במינכן אצל ניקולאוס גיזיס ולודוויג פון לופץ. לאחר מכן עבר ללונדון ללמוד אצל ג'יימס אבוט מקניל ויסלר, אחד האמנים האהובים עליו. הוא הפך לחבר באגודה הבין-לאומית של פסלים, ציירים וחרטים, בשנת 1898. עבודתו המוקדמת הייתה נטורליסטית בגישתה. בשנת 1901 נסע להולנד וצייר דיוקנאות אלגנטיים של הגברים בגוונים מאופקים.

## הזצסיון הברלינאי
שחזר למינכן הצטרף אופלר לזצסיון במינכן. בשנת 1904 הזמין מקס ליברמן את ארנסט אופלר ולוביס קורינת לעזוב את מינכן ולעבור לברלין. שניהם הפכו שם לחברים בזצסיון הברלינאי, קבוצת אמנים שדגלו בסגנון האימפרסיוניסטי הגרמני החדש. אופלר הפך שם לצייר דיוקנאות ידוע, וגם תיאר את חיי היומיום דרך רישומיו, תחריטיו, נופי עיר וציורי ז'אנר. עם אחיו הפסל אלכסנדר אופלר היו להם סטודיויים בווילה אופלר משלהם בברלין-גרונוולד ודירה עירונית בקורפירסטנשטראסה. ארנסט אופלר הוזמן שבע פעמים לביאנלה בוונציה והשתתף שש פעמים.

בשנת 1912 לאחר מחלוקות על אקספרסיוניזם הוא הפסיק להשתתף בתערוכות של הזצסיון בברלין, אך הוא עדיין נותר אחד החברים הבולטים באוונגרד. המדינה הגרמנית קנתה יצירות מאופלר והציגה אותן במוזיאונים כדוגמאות לגל החדש באמנות.

אופלר החל לבקר במופעי ריקוד של הבלט הרוסי שהיה פופולרי מאוד באותה תקופה והחל לתעד את ההופעות.

הוא גם הפך לסופר חשוב של תולדות הבלט בגרמניה.

ארנסט אופלר נפטר בברלין ב-1 במרץ 1929.

## גלריה

File:Oppler kaneval-walzer-1929.jpg| ריקוד ואלס

File:Ernst Oppler Vor dem Auftritt.jpg|רקדניות בלט

File:Oppler-wittenbergplatz.jpg|כיכר וינטרברג

File:Stilleben by Ernst Oppler.jpg|טבע דומם
File:Der-maler-und-jo oppler 1928.jpg|הצייר והדוגמנית
 File:Ernst Oppler - Beach.jpg|חוף הים
File:Picknick oppler-ernst.jpg|פיקניק

File:Oppler marktplatz-marketplace.jpg|כיכר בעיר


## קישורים חיצוניים

* 
* 

## הערות שוליים

קטגוריה:ציירים גרמנים
קטגוריה:ציירים יהודים גרמנים
קטגוריה:גרמנים שנולדו ב-1867
קטגוריה:גרמנים שנפטרו ב-1929
יחסי אוזבקיסטן–לוקסמבורג

**יחסי אוזבקיסטן–לוקסמבורג** הם היחסים הדיפלומטיים שבין אוזבקיסטן ולוקסמבורג. הסכם השותפות והשיתוף פעולה משנת 1996 בין אוזבקיסטן לאיחוד האירופי, שנחתם בפירנצה שבאיטליה, מספק גם בסיס משפטי ליחסי סחר וכלכלה בין אוזבקיסטן ולוקסמבורג. ביולי 1997 חתמה לוקסמבורג על האמנה למניעת מיסוי כפול ומניעת התחמקות פיסקלית ביחס למיסים על הכנסה ועל הון. באפריל 1998 חתמו אוזבקיסטן והאיחוד הכלכלי של בלגיה-לוקסמבורג על הסכם לקידום השקעות והגנה הדדית.

מחזור הסחר בין הרפובליקה של אוזבקיסטן ללוקסמבורג בשנת 2000 הסתכם ב-0.4 מיליון דולר.

## הערות שוליים

קטגוריה:קצרמר אוזבקיסטן
ארגון נוער

**ארגון נוער** הוא ארגון העוסק בחינוכם הבלתי פורמלי של ילדים ונוער. בישראל פועלים ארגוני נוער שונים אלו מאלו, אך מחויבים לפעול בהתאם "לערכיה היהודים-דמוקרטיים של המדינה ובהתאם לחוקי היסוד". ארגוני הילדים והנוער מאוגדים תחת מועצת ארגוני הילדים והנוער. המועצה מאגדת כ-20 ארגונים ומפעילים כ-1,000 מתנדבי שנת שירות.

## ראו גם
* תנועת נוער
* תנועות נוער וארגוני נוער בישראל

## קישורים חיצוניים
* דף ארגוני הנוער, באתר משרד החינוך
* אתר מועצת ארגוני הילדים והנוער

## הערות שוליים

*
יחסי אוזבקיסטן–הולנד

**יחסי אוזבקיסטן–הולנד** הם היחסים הדיפלומטיים שבין אוזבקיסטן והולנד. ביקורו של נשיא אוזבקיסטן אסלאם קרימוב בהולנד בשנת 1993 הניח את הבסיס לפיתוח יחסים דו-צדדיים. במהלך הביקור נחתם "פרוטוקול משותף לשיתוף פעולה כלכלי בין הרפובליקה של אוזבקיסטן לממלכת הולנד". בשנת 1996 נחתם בטשקנט הסכם בנושא קידום והגנה הדדית על השקעות.

מחזור המסחר בין הרפובליקה של אוזבקיסטן והולנד בשנת 1999 הסתכם ב-139.6 מיליון דולר. ישנם 10 ארגונים עם הון הולנדי הרשומים באוזבקיסטן, מתוכם 7 בעלי 100% הון הולנדי. שבע חברות הולנדיות פתחו משרדים תחת הסוכנות ליחסי כלכלה זרים של הרפובליקה של אוזבקיסטן.

## הערות שוליים

קטגוריה:ערכים ללא קטגוריות פיזיות - יחסי חוץ
ליגת CONCACAF

**ליגת CONCACAF** היה מפעל כדורגל יבשתי שנתי שבו מתחרים מועדונים מאמריקה הצפונית, אמריקה המרכזית והקריביים. המפעל, אותו מארגנת CONCACAF, הוא המפעל השני בחשיבותו לקבוצות המשויכות לקונפדרציית CONCACAF, אחרי ליגת האלופות של CONCACAF. ב-8 במאי 2017 הודיעה CONCACAF על הקמת מפעל שני בחשיבותו לקונפדרציה, ובאותה העונה התקיים הגביע הראשון. בגביע משתתפות 22 קבוצות, ומתחילת הטורניר (1/16 גמר) ועד שלב הגמר הוא מתקיים בשיטת נוק-אאוט ב-2 מפגשים (בבית ובחוץ).

## היסטוריה
בגביע הראשון של 2017 זכתה אולימפיה מהונדורס, אחרי שניצחה בגמר הגביע את סנטוס דה גואפילס מקוסטה ריקה 1–4 בדו-קרב פנדלים אחרי שהמשחק הסתיים בתיקו 1–1 בהארכה. בגביע השני ב-2018 זכתה קבוצת הרדיאנו הקוסטה ריקנית אחרי שניצחה בגמר הגביע 2–3 את מוטגואה מהונדורס. בגביע של 2019 זכתה סאפריסה מקוסטה ריקה שניצחה את מוטגואה ההונדורסית 0–1, שהפסידה בפעם השנייה בגמר הגביע בשנתיים.

## שיטת המפעל
### העפלה
אל שלב הבתים של ליגת האלופות מעפילות 22 קבוצות בסך הכול. חלוקת הקבוצות המעפילות מתבצעת לפי אזורים:

אם לאחד המועדונים המעפילים אין אצטדיון זמין העומד בתנאי הבטיחות של CONCACAF, הוא נפסל מהתחרות ומוחלף במועדון מהתאחדות אחרת. אם אצטדיונה הביתי של הקבוצה לא עומד בתנאים, היא רשאית למצוא אצטדיון חלופי ראוי וזמין באותה המדינה.

## זכיות בגביע
### גמרי הטורניר

### זכיות לפי קבוצה

### זכיות לפי מדינה

## פרסים והישגים אישיים
החל מהקמת ליגת CONCACAF ב-2017, חולק בכל עונה פרס נעל הזהב למלך השערים, פרס כדור הזהב לשחקן המצטיין, פרס כפפת הזהב לשוער המצטיין, ופרס השחקן הצעיר המצטיין לטורניר.

## קישורים חיצוניים

* 

קטגוריה:אמריקה המרכזית: ספורט
קטגוריה:אמריקה הצפונית: כדורגל
קטגוריה:תחרויות כדורגל בין-לאומיות למועדונים
אטרנה (סדרת טלוויזיה)

**אטרנה** (ברוסית: **Этерна**; משווק במדינות המערב בשם "Aeterna") היא סדרת טלוויזיה פנטזית רוסית, המבוססת על סדרת הרומנים מאת ורה קמשה "השתקפויות אטרנה", שהעבודה עליו החלה בשנת 2020.

הבסיס הספרותי לתסריט הסדרה היה סדרת הרומנים מאת ורה קמשה "השתקפויות אטרנה" מז'אנר הפנטזיה ההיסטורית, כשהעלילה מתרחשת בעולם הבדיוני של קרטיאן, המזכיר את אירופה של המאה ה-17.

פרק הבכורה באורך של כשעה וחצי הועלה לשרתי Kinopoisk HD בינואר 2022, שאר פרקי הסדרה שודרו מיולי 2025, אחרי שנערכו צילומי השלמה עם שחקנים חדשים במהלך 2023.
## עלילה

במדינת טאליג, ריצ'רד אוקדל הצעיר עוזב את הבית ונכנס לבית הספר של לייק. מונע מתשוקה להחזיר את הכבוד של משפחת אוקדל, הוא מוצא את עצמו בעולם של פוליטיקה ותככים. בצד השני של היבשת, בעיר הקדושה אגריס, מתכנן המלך הגולה אלדו ראקאן, בתמיכת חברו רוברט אפינה, להחזיר את כס המלוכה שבו שלטו אבותיו בארצות הזהב במשך אלפי שנים.

כוכב הלכת קרטיאנה, שבו מתפתחת העלילה, הוא אחד העולמות של היקומים הרבים, שם עולמות אחרים מחוברים בצורה מיסטית. ההתפתחות המדעית של קרטיאנה תואמת את ההתפתחות הפוליטית והטכנולוגית של אירופה במאות ה־16—17, עם בסיסים של מיסטיקה וקסם. לעולם של קרטיאנה יש קשר עם כוכבי לכת אחרים, כולל כדור הארץ שלנו. האירועים העיקריים מתרחשים סביב המאבק בין שתי המדינות על מנהיגות וכוח בלעדי. במקביל, מתקיים קרב בין השחקנים המיסטיים המתנגדים, המשפיעים בחשאי על האירועים המתוארים ורוצים ליישם את האינטרסים שלהם. על רקע מאבק זה מתקרב הליך אתחול מחדש של מנגנון התוכנית, השולט בכל העולם, שחידושו מתרחש מדי 400 שנה ועלול להשמיד את העולם.
## שחקנים ודמויות

### דמויות נוספות

## הפקה
תחילת העבודה על הפרויקט החלה בספטמבר 2020. הסדרה הופקה על ידי יבגני ברנוב, בבימויו של יבגני נבסקי ונכתבה על ידי סרגיי יודקוב. כאשר חברת הפקות הנסיך השחור נוצרה במיוחד עבור הצילומים. צילומי פרק פיילוט החל בשנת 2020 ובשנת 2021 החלו צילומי העונה הראשונה שכוללת עשרה פרקים; כשבסך הכל מתוכננות חמש עונות. המחברת ורה קמשה אישרה את הידיעה וכתבה בעמוד הפייסבוק שלה: "המרצע יצא מהשק קצת מוקדם ממה שחשבתי, ואין דרך חזרה".

בשנת 2019, צולם הטיזר לסדרה בפרברי מוסקבה, המיועד למחלקת השיווק ולשותפים פוטנציאליים. ב־13 בינואר 2021 עברו הצילומים לצילומי פנים באולפני לנפילם בסנקט פטרבורג.

בקיץ 2023 נערכו צילומי השלמה במיקומים שונים כולל בטירות עתיקות במחוז פסקוב.

ממוזער|מגדל פוקרוב במחוז פסקוב, בו נערכו צילומים

## קישורים חיצוניים
* 

* קדימון הסדרה, בערוץ היוטיוב הרשמי

## הערות שוליים

קטגוריה:לנפילם
קטגוריה:סדרות דרמה היסטוריות רוסיות
קטגוריה:סדרות טלוויזיה רוסיות שעלו לשידור בשנות ה-2020
קטגוריה:סדרות טלוויזיה רוסיות
קטגוריה:סדרות פנטזיה
רפאל מייזלס

רבי **רפאל מייזלס** (ה'תנ"ו, 1696 בערך – ה'תקל"ח, 1777) היה רב ופוסק, מחשובי הפוסקים בהלכות שבת. מחבר הספר **תוספת שבת**.

## ביוגרפיה
נולד בברודי לרב חיים ודבורה מייזלש, ונקרא על שם סבו שנפטר שנים ספורות קודם לידתו – רפאל מייזלש. לימים שימש כרב העיירה הארחוב  (כיום בצפון צ'כיה, על גבול פולין), וכאב בית הדין של העיירה פאריצק (כיום פריצ'י בבלארוס).

## השקפותיו ואורח חייו
רבי רפאל נהג לעסוק רבות בלימוד רחב ומקיף. בכל יום היה עוסק בלימוד גפ"ת, ופעם בשנה סיים מחזור לימוד של 4 חלקי השולחן ערוך. הוא התנגד נחרצות לשיטת הפלפול, והיצר על כך שרבים מהלומדים מתעסקים בפלפול ולא בלימוד הלכה מסורתי. על הלומדים בפלפול כתב: .

## ספר תוספת שבת
בשנת תקכ"ז (1767), בהיותו כבן 70, הוציא לאור את הספר 'תוספת שבת'. הספר כתוב על הלכות שבת, לפי סדר סימני השולחן ערוך, כאשר דברי השולחן ערוך והרמ"א מובאים בראש הדף. תחתיהם מובאים הערות המחבר, אשר כוללות סיכום דברי האחרונים שקדמו לו ודיון בדבריהם, יחד עם חידושיו של המחבר.

הספר מתייחד בכך שהוא מרבה לחלוק ולהשיג על דברי המגן אברהם, שנחשב כפוסק מרכזי בקרב פרשני השולחן ערוך. ייחודיותו קנתה לו מקום בקרב ספרי הפוסקים המאוחרים יותר, כמו פרי מגדים ומשנה ברורה, אשר מזכירים רבות את דעתו.

שם הספר רומז למושג ההלכתי תוספת שבת - זמן אשר עקרונית יש לו דין של יום חול, והאדם מחיל עליו את קדושת השבת. רבי רפאל כתב בהקדמה לספרו כי בחירת שם זה נועדה לבטא שרוב הדברים שכתב אינם חידושיו אלא דברי הפוסקים שקדמו לו, וחידושיו הם רק תוספת שולית לדבריהם.

בתוספת מאוחרת להקדמת הספר כתב שלאחר השלמת הספר הודפסו הספרים אליה רבה ואבן העוזר (בהם מובאות גם מספרי ראשונים נדירים), והוא מצא שיש בספרו דברים הדומים לכתוב בהם. לכן הוא מצהיר שכל הכתוב בספר הוא מעצמו בלבד, ורק לאחר מכן ראה דברים הדומים לדבריו בספרי מחברים אחרים. הוא מסביר שלא מחק אותם משום שהיו חביבים בעיניו, ושזו הייתה גם דרכם של הראשונים: אף על פי שלפעמים מצאו כדבריהם בספרים קדמונים יותר, השאירו את דבריהם על מקומם.

בין ההסכמות שצורפו לספרו ניתן למצוא את הסכמתו של רבי יחזקאל לנדא, בעל הנודע ביהודה, שהיה אז רב העיר פראג. בהסכמתו הוא מעיד על הקשר התורני ביניהם, ועל כך שכמה פעמים התייעץ עמו בסוגיות שונות.

## משפחתו
רבי רפאל הוא נין של רבי משה לימא, מחבר ספר **חלקת מחוקק**. אחיו של רבי רפאל, רבי יצחק מייזלש, כתב חידושים לש"ס בשם **חוסן ישועות**.

לרבי רפאל היו שלושה בנים הידועים לנו: רבי אלכסנדר, רבי משה ורבי חיים. שלושתם כיהנו כרבני עיירות ודיינים.

## קישורים חיצוניים
* 
* 
* **תוספת שבת**, מהדורה חדשה, ניו יורק, תשנ"ט,  ו
* 

## הערות שוליים

קטגוריה:רבנים גליציאנים
קטגוריה:פרשני שולחן ערוך
__לחיפוש__
קטגוריה:ילידי 1696
קטגוריה:נפטרים ב-1777
ILY (I Love You Baby)

**ILY (I Love You Baby)** (מעוצב באותיות קטנות; **ily (i love you baby)**, מוכר גם כ: **ILY**) הוא סינגל, שהוקלט על ידי המפיק מוזיקלי האמריקאי סרף מסה בשיתוף הזמרת האמריקאית אמילי. השיר יצא לאור ב-26 בנובמבר 2019, על ידי חברות התקליטים יוניברסל מיוזיק ו-Astralwerks, כסינגל שלא מתוך אלבום.

מילות השיר הן חזרה בסיסית על חלק מהפזמון מהשיר "Can't Take My Eyes Off You", משנת 1967 של פרנקי ואלי.

## רקע וכתיבה
במקור נקרא השיר "ILY", ולאחר צאתו שונה שמו של השיר "ILY (I Love You Baby)", על מנת כדי להקל על אנשים למצוא את השיר. השיר נכתב על ידי בוב גאודיו, בוב קריו, סרף מסה והופק על ידי מסה.

בפברואר 2020, הוא החל לצבור פופולריות באמצעות קליפים שנוצרו על ידי משתמשים באפליקציה טיקטוק.

## וידאו קליפ
הווידאו קליפ המלא שצולם לשיר הועלה לערוץ היוטיוב של מסה ב-20 במאי 2020.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירי צ'ילווייב
קטגוריה:סינגלים שהגיעו למקום הראשון ברומניה
קטגוריה:שירי פלטינה משולשת בקנדה
קטגוריה:סינגלים בהוצאת אסטרלוורקס
Get You the Moon

**Get You the Moon** (בעברית: **להביא לך את הירח**) הוא סינגל, שהוקלט על ידי המפיק מוזיקלי האמריקאי קינה, בשיתוף הזמר Snøw. השיר יצא לאור ב-26 בנובמבר 2019, על ידי חברות התקליטים קולומביה רקורדס, כסינגל מתוך האלבום *Things I Wanted to Tell You*. במקור השיר יצא לאור ב-15 במרץ 2018, בסאונדקלאוד בלבד.

נכון לינואר 2021, השיר הגיע ליותר מ-530 מיליון השמעות בספוטיפיי, ובילה למעלה מ-11 חודשים בטופ 200 הגדולים ביותר בספוטיפיי, אף על פי שבקושי הגיע לטופ מאה. הוא דורג במקום השני ברשימת שירי הטלוויזיה המובילים של בילבורד במרץ 2020, לאחר שהופיעה בפרק בסדרת בבלוק שלי. הוא נכלל בתור , מסלול בונוס באלבום האוסף *Now That's What I Call Music, Vol. 71*.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים על הירח
קטגוריה:שירי פלטינה כפולה בארצות הברית
האגודה הישראלית למדע המדינה

**האגודה הישראלית למדע המדינה** היא אגודה מדעית העוסקת במדע המדינה. נכון לשנת 2023 נשיאת האגודה היא פרופסור אסנת עקירב והמנהל הכללי הוא יוסי גנאל. בוועד המנהל של האגודה חברים נציגים מכלל האוניברסיטאות בישראל (מלבד הטכניון) וכן ממספר מכללות.

מאז שנת 2005 מקיימת האגודה כנסים שנתיים בנושאים שונים. בנוסף על כך, האגודה מעניקה פרסים למאמרים וספרים מצטיינים, וכן פרס למפעל חיים.

בשנת 2008 האגודה הקימה הוצאה לאור.

## מטרות האגודה
באתר האגודה, מוגדרות מטרותיה:
* לשקוד על רמת מחקר והוראה גבוהים ועל קידום מקצועי של התחום.
* לעודד מחקר ודיון על הפוליטיקה בישראל ולקדם את תרומת התחום לחברה ולמערכת הפוליטית בישראל.
* לשקוד על השרשת אתיקה מקצועית של חוקרים ומרצים בתחום.
* לפעול להתפתחות התחום בין השאר באמצעות מפגשים וכנסים מדעיים, שליחת נציגים למפגשים וכנסים מדעיים, כינון קשרים עם מוסדות ואנשי מדע בחו"ל, הוצאה לאור של ספרים וכתבי עת בתחום, פעילות התקשורת המקוונת, תרגום מונחים מקצועיים וגיוס של תקציבי מחקר.
* לפעול לקידום מרצים צעירים ולחניכה של חוקרים בתחום.

## זוכי הפרס האגודה למפעל חיים
החל משנת 2002, האגודה מעניקה פרסים למפעל חיים:

## ראו גם
* רשימת נשיאי האגודה
* האגודה הישראלית ללימודי המזרח התיכון והאסלאם

## קישורים חיצוניים
* 
* 
* 

## הערות שוליים

קטגוריה:ישראל: אקדמיה
קטגוריה:מדע המדינה
מדע המדינה
פול וולטר האוזר

**פול וולטר האוזר** (באנגלית: **Paul Walter Hauser**; נולד ב-15 באוקטובר 1986) הוא שחקן וקומיקאי אמריקאי.

## ביוגרפיה
האוזר נולד בגרנד ראפידס, מישיגן, ארצות הברית, וגדל בסגינו, בנם של דברה והכומר הלותרני פול האוזר. הוא למד בבית ספר תיכון פרטי נוצרי-לותרני אדוק, בעיירה סגינו.

## קריירה
בשנת 2010 שיחק בסרט "ווירג'יניה". בשנת 2014 החל לשחק בסדרת הטלוויזיה "ממלכה". בשנת 2017 גילם את שון אקהרטד בסרט "אני, טוניה". בשנת 2018 הופיע בסרט "המשטרה נפלה על הראש 2" ובסרט "שחור על לבן".

האוזר הופיע בתפקידי אורח בסדרות הטלוויזיה רבות בהן, "קימי שמידט", "פילדלפיה זורחת", ו"קומיוניטי".

בשנת 2019 הוא שיחק בתפקיד הראשי בסרטו של קלינט איסטווד, "ריצ'רד ג'וול" המבוסס על סיפור אמיתי. הוא גילם בו את ריצ'רד ג'וול, לשעבר קצין משטרה אמריקאי ומאבטח. ג'וול שעבד כמאבטח של AT&T, התפרסם בעקבות תקרית הפצצת הפארק האולימפי באולימפיאדת הקיץ 1996 באטלנטה, ג'ורג'יה. ג'וול גילה תרמיל מלא בשלוש פצצות צינור בשטח הפארק והזהיר את המשטרה וסייע בפינוי האזור לפני שהתפוצצה הפצצה ובכך הציל אנשים רבים מפציעה או מוות. תחילה התקשורת היללה אותו כגיבור, אך מאוחר יותר הפך לחשוד, לפני שבסופו של דבר חשדו נוקה. המקרה של ג'וול הפך לדוגמה לנזק שעלול להיגרם על ידי התקשורת על בסיס הטיה.

בשנת 2019 הוא שיחק בעונה השנייה של סדרת הספין-אוף "קוברה קאי". הוא שב עם תפקידו גם לעונה הרביעית, החמישית והשישית.

בשנת 2022 לוהק לעונה השנייה של הסדרה הקומית "אפטר פארטי" של אפל TV פלוס.

ב-11 בינואר 2023 זכה האוזר בפרס גלובוס הזהב בקטגוריית שחקן המשנה הטוב ביותר במיני סדרת דרמה על משחקו בסדרה ציפור שחורה.

## חיים אישיים
האוזר התחתן עם איימי אליזבת בולאנד, ב-23 ביולי 2020 בלוס אנג'לס. לו בן שנולד באפריל 2021. הוא חובב היאבקות מקצועית.

## פילמוגרפיה
### קולנוע

### טלוויזיה

## פרסים ומועמדויות

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:אמריקאים שנולדו ב-1986
וילהלם שולקמן

**וילהלם לודוויג אדולף שולקמן** (בגרמנית: **Wilhelm Ludwig Adolph Scholkmann**; 25 בדצמבר 1867 – 1944) היה צייר גרמני.

## ביוגרפיה
"וילי" שולקמן היה בנם של הפרופסור לתאולוגיה אדולף שולקמן ואשתו מארי בוסמן.

אימו הייתה ילדה מחוץ לנישואין של הנסיך לבית הוהנצולרן. אף שלא היו לה שום בעיות עם זה, הוא התייסר מהמחשבה הזאת, ובסופו של דבר היא רדפה אותו כל חייו.

בפברואר 1888 הוא סיים את לימודיו בגימנסיה בברלין והחל את לימודיו בפריז ובמינכן. הוא היה משוכנע בכישרונו, אך עדיין לא ידע לאיזה כיוון אמנותי לפנות. עם זאת, הוריו רצו שתהיה לו עבודה כמורה לאמנות או כמאייר כדי להתפרנס.

לאחר מות אחיו ממחלת ריאות נפטרה גם אמו בת ה-50. בשנת 1907 נפטר גם האב. משנת 1908 חי וילהלם שולקמן בעוני מהריבית על הונו הקטן שקיבל בירושה. בנובמבר 1909 התקיימה באולדנבורג באוגוסטום תערוכה של האגודה לאמנות. כאן הוא הציג את הציור הגדול "לפני תחילת השירות" מכנסיית דטלינגן. הוא ציפה שהתמונה הזו תזכה לתשומת לב רבה בתערוכה. כשהאמן, שהיה תמיד אדם קודר ודוחה, הוא התעמת עם חבר הנהלה באיגוד האמנות והוציא את עבודותיו מהתערוכה.

בסתיו 1912 עבר לבית קטן באוסטרדורף. שם הוא חי כנזיר בצורה ספרטנית ואף ניסה לגדל דבורים. האינפלציה טרפה את שארית הונו. תמונותיו העגמומיות כמעט ולא מצאו קונים. עם זאת כמה מיצירותיו - ערפל סתיו, שבילי האברש, דוברות הכבול, כנרי הכפר, תיקון נעליים ואיכרות - מצאו את דרכן לחדרי המגורים של קרוביו ממעמד הביניים. הוא עצמו נשאר זר בקרבם. לעיתים קרובות הוא שתק כל היום.

## הכשרה ועבודה
משנת 1889 למד וילהלם שולקמן בבית הספר לציור מוכר שהוקם על ידי היינריך קניר בשנת 1888 במינכן, שתלמידיו החשובים ביותר היו ככל הנראה פאול קלה ואמיל אורליק. באקדמיה לאמנויות יפות במינכן למד וילהלם שולקמן אצל לודוויג פון הרריך ויוהאן לאונהרד ראב. משנת 1891 שהה להשתלמויות במושבת האמנים דכאו ואז נסע לאקדמיות לאמנות בפריז ובדיסלדורף.

בשנת 1910 עבר שולקמן למושבת האמנים דטלינגן. משם שלח עבודות לתערוכות שונות. הוא עבד על התמונה "לפני השירות" במשך שישה חודשים. ב-17 באוקטובר כתב ביומנו: "לא תמיד היה תענוג לעבד את פרטי פנים הכנסייה. תמונה זו אמורה להיות כעת הניסיון האחרון שלי להצליח כצייר דמות, לפחות כאן בצפון גרמניה. אני בטוח שהתמונה הזו תזכה לא מעט לתשומת לב".

הוא הופיע לראשונה בוורפסוודה בשנת 1900 ולבסוף התיישב שם בשנת 1910. הוא חש אכזבה עמוקה מהיינריך פוגלר, שעם אחותו הוא רצה להתחתן.

הוא נפטר בקיץ 1944 בבית בוורפסוודה.

## יצירה
בשנת 1904 השתתף שולקמן בתערוכה הגדולה ה-34 של אמני ברמן. עבודתו, "דיוקן אבי", מצוינת בקטלוג התערוכה. התחריטים הרבים שלו, המבוססים על הבשורה, המחזור "עידנים ועונות" לא שרדו. הם ידועים רק ממכתבים וביקורות.

וילהלם שולקמן צייר ככל הנראה עד סוף ימיו, אך עבודתו המאוחרת לא שרדה. ייתכן שהוא השמיד אותה בעצמו בשלב דיכאוני.

הוא מעולם לא הסתגל לטעם של זמנו, שהעדיף ציירי היסטוריה ותמונות ז'אנרי.

## גלריה


File:Scholkmann-Darling.jpg

File:Scholkmann-Rays.jpg

File:Wilhelm Scholkmann-Am Herdfeuer bearbeitet.JPG

File:Wilhelm Scholkmann-Sitzender Bauer.jpg

File:Scholkmann-Coffee.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1867
קטגוריה:גרמנים שנפטרו ב-1944
פרנטישק ומריה באבור

**פרנטישק באבור** (בצ'כית: **František Babor**) ו**מריה באבור** (בצ'כית: **Maria Baborová**) היו זוג איכרים צ'כים, שהוכרו כחסידי אומות העולם, על כך שסייעו להציל נערים יהודים שברחו מצעדות המוות.

## הצלת יהודים בתקופת השואה
הזוג באבור היו איכרים צ'כים, שהתגוררו בכפר הקטן וורטבו שבמחוז פלזן. בתקופת מלחמת העולם השנייה החרימו הגרמנים את כל הסוסים שהיו ברשותם, לכן פרנטישק החל לעבוד בבית חרושת עד שעות הערב המאוחרות בנוסף לעבודתו בשדה. באחד הימים פגש האיכר הצ'כי חבורה של חמישה צעירים יהודים, שנמלטו מצעדות המוות אל היער הסמוך. פרנטישק, שפגש בהם ביער, החליט להביאם לכפרו. בני הזוג באבור דאגו לשכן את הצעירים בבתי האיכרים בכפר. הם אספו אל ביתם את אחד הצעירים, שרגא ניצברג, שהיה כבן 19. פרנטישק ומריה נתנו לשרגא לישון במיטת בנם, שנפטר כחודשיים קודם לכן. לזוג הייתה גם בת, יארוסלבה, שהייתה בת גילו של שרגא. הם האכילו אותו, החליפו את בגדיו, דאגו לרחוץ אותו ואף גילחו את שיער גופו, שהיה מכוסה בכינים. בהדרגה סייעו לו להבריא פיזית ונפשית.

מריה נהגה לנעול את שרגא בביתם בשעה שהייתה יוצאת לדרוש בשלום חבריו שהוסתרו בבתים אחרים בכפר. היא אסרה עליו להסתובב בכפר, ואם הוא היה יוצא בקרבת הבית ומבחין בגרמנים, היא הורתה לו לרוץ ולהסתתר במחסן. פרנטישק לא הירשה לשרגא להצטרף אליו לעבודה בשדה, מאחר שטען שהוא סבל מספיק מהגרמנים ושעליו להתאושש ולהשתקם.

לקראת סוף המלחמה הסתובבו באזור קבוצות גדולות של חיילים גרמנים ולכן נהגו בני הזוג לתרגל איתו נוהל בריחה למקום מסתור בחורשה הסמוכה לכפר.

## לאחר המלחמה
בסוף יוני 1945 הרגיש שרגא מספיק חזק כדי לעזוב. הוא הודיע למריה ולפרנטישק על כוונתו. הפרידה הייתה קשה. הם ציידו אותו באוכל כסף ובגדים והוא וחבר נוסף עזבו את הכפר וחזרו לפולין.

הקשר בין שרגא למשפחת באבור נשמר גם לאחר שעלה לישראל. בהמשך נותקו היחסים בין צ'כיה למדינת ישראל. לשרגא נודע שפרנטישק נפטר. מאוחר יותר נפטרה גם מריה.

## הכרה והנצחה
ב-1989 פנה שרגא ליד ושם על מנת שיכירו בזוג באבור, שהצילו את חייו, כחסידי אומות העולם. שרגא ניהל חליפת מכתבים ממושכת מסוף 1989 ועד פברואר 1990, כשהוא מבקש לעשות הכל כדי שיכירו בהם: . (מכתב 18.2.90). ב-15 במרץ 1990 הוכרו בני הזוג מריה ופרנטישק באבור כחסידי אומות העולם. הטקס התקיים בפראג ושמם נחקק בקיר הכבוד בגן חסידי אומות העולם ביד ושם ירושלים.

## לקריאה נוספת
ניצברג, שרגא. **המספר ואני 99410**. תל אביב: הוצאת גוונים, 2012.

## הערות שוליים

קטגוריה:צ'כים חסידי אומות העולם
קטגוריה:זוגות חסידי אומות העולם
.az

**.az** היא סיומת האינטרנט באזרבייג'ן. היא מנוהלת על ידי חברת "אזרבייג'ן תקשורת" ׁ(AZNICׁׁׂׂ).

## סיומות אינטרנט משניות
מספר סיומות אינטרנט משניות של .az הן: com.az, net.az, int.az, gov.az, org.az, edu.az, info.az, pp.az, mil.az, name.az, pro .az, biz.az ו- co.az.

## קישורים חיצוניים

* 
* 
* שרת WHOIS עבור .az

קטגוריה:אזרבייג'ן: תקשורת
.ax

**.ax** היא הסיומת הלאומית (ccTLDs - Country Code Top Level Domains; שם תחום עליון מסומן מדינה) של שמות המתחם של אתרי אינטרנט הרשומים באיי אולנד, פינלנד.

הסיומת מכילה את האות x למרות שאינה נכללת בשפה או בשימוש מקומי ונבחרה לאחר שסיומות דומות יותר נרשמו על ידי אלבניה (.al) ואנדורה (.ad).

## היסטוריה
הסיומת הושקה בשנת 2006, לאחר שהפרלמנט הפיני אישר חוק המסדיר את השימוש בסיומת החדשה וקבע פרק זמן של כ-3 שנים להפסקת השימוש בסיומת המשנית aland.fi.

ב-17 במרץ 2006 חתמה נשיאת פינלנד, טריה הלונן, על הצעת החוק וממשלת אולנד החלה לרשום דומיינים עם הסיומת החדשה.

בעקבות השינוי, כל בעלי הדומיינים שנרשמו על הסיומת המשנית (aland.fi), הוחלפו לסיומת החדשה .ax.

בחודש יוני 2006, ארגון ה-ICANN הקצה את שם המתחם .ax לממשלת אולנד.

החל מחודש ספטמבר 2016, כל אזרחי העולם רשאים לרשום שמות דומיינים תחת הסיומת .ax.

## ראו גם

* URL
* URI
* מונחים ברשת מחשבים
* Domain Name System
* com.

## קישורים חיצוניים

* 
* 
* איגוד האינטרנט של אולנד

## הערות שוליים

קטגוריה:פינלנד: כלכלה
קטגוריה:אולנד
.aw

**.aw** היא סיומת האינטרנט בארובה. היא מנוהלת על ידי חברת "SETAR".

## סיומות אינטרנט משניות
הרשמות מותרות ישירות ברמה השנייה, אך יש גם תת-דומיין **.com.aw** המיועד לאתרים מסחריים. מרבית ההרשמות נעשות דרך אתר SETARNET דרך www.setar.aw

כמו כן, חלה עלייה **ברישומי .pro.aw** המיועדים למקצוענים בארובה.

## ראו גם
* .nl

## קישורים חיצוניים

* 
* 
* 
* 

קטגוריה:ארובה
קטגוריה:הולנד: תקשורת
Transfermarkt

**Transfermarkt** הוא אתר אינטרנט גרמני המסקר כדורגל מרחבי העולם. האתר מרכז מידע על העברות שחקנים, תוצאות משחקים, כובשים וסטטיסטיקה כללית. אף על פי שסכומי העברות ושווי שחקנים המוצגים באתר הם לרוב הערכות בלבד, המידע בו נחשב כמקור אמין. נכון לאפריל 2020 Transfermarkt הוא אתר הכדורגל השני בגודלו בגרמניה.

## היסטוריה
האתר הוקם במאי 2000 על ידי מתיאס זיידל כאתר מידע על כדורגל גרמני, ובהמשך כדורגל עולמי בשפה הגרמנית. ב-2008 רכשה אקסל שפרינגר 51% מבעלות האתר. בינואר 2009 הושק האתר באנגלית, ובהמשך השנים הושקו גרסאות באיטלקית (2010), טורקית (2010), פולנית (2012), ספרדית (2013), הולנדית (2014), פורטוגזית (2014), רוסית (2019) וצרפתית.

לאתר ערוץ יוטיוב בו כתבות וידאו על העברות שחקנים ושמועות על העברות עתידיות.

ב-2010 הוקם האתר Soccerdonna בשפה הגרמנית, אשר מסקר כדורגל נשים ומתמקד בהצגת מידע על כדורגלניות.

## קישורים חיצוניים

* 
* 

* 

## הערות שוליים

קטגוריה:אתרי אינטרנט שהושקו ב-2000
WireGuard

**WireGuard** הוא יישום תוכנה ופרוטוקול תקשורת חינמי וקוד פתוח המיישם טכניקות רשת וירטואלית פרטית (VPN) ליצירת חיבורים נקודתיים מאובטחים בתצורות מנותבות או מגושרות. הוא מופעל כמודול בתוך ליבת לינוקס (או ליבת BSD), ומטרתו ביצועים וחסכון בחשמל טובים יותר מפרוטוקולי המנהור של IPsec ו-OpenVPN. הוא נכתב על ידי ג'ייסון א. דוננפלד ומופץ תחת הרישיון הציבורי הכללי של GNU גרסה 2. גרסת הלינוקס של התוכנה הגיעה ליציבות ושולבה במהדורת הליבה של לינוקס בסוף מרץ 2020.

הפרוטוקול הפך כה פופולרי בקהיליית המפתחים עד שב-29 בנובמבר 2020, תמיכה ב-WireGuard נכנסה לליבת FreeBSD 13.

## הפרוטוקול
WireGuard משתמש בטכנולוגיות הבאות:
* Curve25519 להחלפת מפתחות
* ChaCha20 להצפנה
* Poly1305 לאימות נתונים
* SipHash למפתחות טבלאות גיבוב
* BLAKE2 עבור פונקציות גיבוב
* מבוסס UDP בלבד.

### הרחבות
WireGuard בנוי כדי להיות מורחב על ידי פיתוח תוכניות וסקריפטים צד שלישי. עובדה זו שימשה להגדלת WireGuard בתכונות שונות, כולל ממשקי ניהול ידידותיים יותר, הגדרת מפתחות קלה, רישום, עדכוני חומת אש דינמיים, שילוב LDAP ועוד.

ארכיטקטורה כזו, של אי-הכללת תכונות מורכבות כאלה בבסיס הליבה המינימלי, משפרת את יציבותו ובטיחותו.

## רגולציה
סנטור אורגון, רון ויידן, המליץ למכון הלאומי לתקנים וטכנולוגיה (NIST) להעריך אם כדאי להשתמש ב-WireGuard כתחליף לטכנולוגיות קיימות כמו IPsec ו-OpenVPN.

## קישורים חיצוניים

* 

## הערות שוליים

קטגוריה:VPN
קטגוריה:יישומי רשת
קטגוריה:תוכנה חופשית
דנה לרר

**דנה לרר** (נולדה ב-27 באפריל 1985) היא במאית, תסריטאית, ושחקנית ישראלית. מועמדת לפרס אופיר לשנת 2016 על סרטה "גבולות".

## ביוגרפיה
דנה לרר נולדה בנס ציונה. סבא רבא שלה ראובן לרר ייסד את נס ציונה בשנת 1883. אביה משה (מונה) לרר מהנדס ואיש עסקים ואמה מיקרוביולוגית. יש לה שתי אחיות גדולות. כישוריי המשחק והשירה שלה התגלו כבר בגיל צעיר ובשנים 1996–2003 היא לקחה חלק מרכזי בלהקת השירה הייצוגית של נס ציונה בניצוחו של פיני שפיגלר וליאור וידושינסקי, ובמכינת הנוער של ניסן נתיב.

שירתה בצה"ל כמדריכת מוזיאון במוזיאון ההגנה.

סיימה את לימודיה בסטודיו למשחק ניסן נתיב תל אביב בשנת 2008, וב-2010 החלה בלימודי תואר ראשון בקולנוע (מגמת בימוי) באוניברסיטת תל אביב (היום בית הספר לקולנוע ע"ש סטיב טיש). היא סיימה את התואר בשנת 2015. באותה שנה גם יצא סרטה "גבולות" בכיכובה של נעמי לבוב.

כשחקנית שיחקה בתיאטרון בית ליסין, תיאטרון אורנה פורת ותיאטרון ארצי לנוער בעשרות הצגות ("הפי אנד" "לפול ברשת" "רעש לבן" "כשחלום מתעורר לחיים" "מחוברים") ובמשך חמש שנים הופיעה מעל ל-200 הצגות ברחבי הארץ עם הצגת היחיד "כמעט דוגמנית". בקולנוע וטלוויזיה השתתפה בסדרות "המדרשה" "מונא" "ויקי ואני" "ילדי הסתיו" "בקטע אחר" בקרוב אצלך".

דנה וסרטיה זכו בפרסים רבים בפסטיבלי הקולנוע ברחבי העולם. יו"ר חבר השופטים בפסטיבל הבינלאומי לסרטי סטודנטים, המפיק האגדי רוברט לנטוס העניק ל"גבולות" את הפרס הראשון וציין בהחלטתו כי:
״מדובר בבמאית עם כישורים יוצאי דופן ויד בטוחה. עבודתה כנה, שנונה, מלאת תובנה אנושית ומבוימת ללא דופי. דנה לרר היא במאית בעלת סגנון, שליטה וחן, אנו סמוכים שעוד נשמע עלייה בעתיד״.

בשנת 2018 לקחה חלק בחממה הבינלאומית לקולנוע ירושלים לשם הגישה תסריט לסרט עתידי בשם "וונדי" שאותו כתבה עם התסריטאי טל מילר. הסרט קיבל גם פיתוח מקרן יהושע רבינוביץ לאמנויות תל אביב.
בשנת 2019 לקחה חלק ב-Talent Village Les Arcs שם זכתה בפרס הראשון על תסריט סרטה העתידי "אושר כפול" (שם זמני).

משמשת גם כמרצה לתסריטאות ומנחת סדנאות כתיבה לילדים ומבוגרים, יצרה את הסדנה "ממציאים סיפור".

## פילמוגרפיה נבחרת
* מבחן בד (2012)
* אלה מתחתנת (2014)
* גבולות (2016)
* מתי בפעם האחרונה (2018)

## קישורים חיצוניים

*

*
* 
* 
* 
* 

קטגוריה:במאיות ישראליות
קטגוריה:במאים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:בוגרי תיכון בן-גוריון (נס ציונה)
קטגוריה:בוגרות הסטודיו למשחק ניסן נתיב
קטגוריה:בוגרי הסטודיו למשחק ניסן נתיב
קטגוריה:בוגרות אוניברסיטת תל אביב: קולנוע וטלוויזיה
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראליות שנולדו ב-1985
קטגוריה:ישראלים שנולדו ב-1985
הפארק הלאומי דאצ'יגאם

**הפארק הלאומי דאצ'יגאם** (בהינדי: **दाचीगाम राष्ट्रीय उद्यान**) הוא פארק המשתרע על שטח של כ-141 קמ"ר וממוקם בג'אמו וקשמיר, הודו.

## היסטוריה
הפארק נוסד בשנת 1910 על ידי המהראג'ה של ג'אמו וקשמיר במטרה לשמש כמקור מים נקיים לסרינגאר שנמצאת במרחק של כ-22 ק"מ ממנו.

הפארק הלאומי דאצ'יגאם נקרא כך כזכר לעשרת הכפרים שפונו מהשטח לטובת הפארק, הוא שופץ והוגדר לראשונה כגן לאומי בשנת 1981 ומתוחזק כיום על ידי הרשויות המקומיות.

## פאונה
הזן העיקרי שחי בפארק הלאומי הוא אייל קשמירי, אך מתגוררים בו עוד מינים אחרים:
* אייל מושק קשמירי
* לוטרות
* מרמיטה
* חתול ביצות
* דלק צהוב-גרון
* חמוס סיבירי
* שועל מצוי
* תן
* דוב חום ההימלאיה
* דוב שחור ההימלאיה
* חתול נמרי בנגלי
* סרו ההימלאיה
* נמר
* איילי מושק

ניתן לראות עופות רבים, חלקם מקומיים אך רבים מהם חונים בו בעת עונות הנדידה למנוחה ואף לגידול צאצאים:
* בולבול שחור אסיאתי
* ציפורי שיר
* עקעק כחול אדום מקור
* זנבן מבולבל
* פרס
* זג
* אדמון זהוב
* זהבן מחלל
* מונאל ההימלאיה
* נשר ההימלאיה
* פתיאלי שחור צהוב
* כותלי
* פסיון קוקלאס
* נחליאלי
* חטפיתיים
* טימליים
* נקריים
* ינשוף ננסי
* מיניבט

## קישורים חיצוניים

## הערות שוליים

דאצ'יגאם
קטגוריה:ג'אמו וקשמיר
נובוקוזנצקאיה

**נובוקוזנצקאיה** (ברוסית: **Новокузнецкая организованная преступная группировка**) הוא ארגון פשע גדול שפעל בערים נובוקוזנצק ומוסקבה בראשית שנות ה-90.

## הקמת הארגון
הקבוצה כללה כמעט לחלוטין ספורטאים לשעבר. התהפוכות החברתיות והכלכליות האלימות של תחילת שנות ה-90 דחפו את בעיית החינוך הגופני והספורט לרקע. רק חלק קטן מהספורטאים המובילים יכלו להתעסק בספורט מקצועי, ולכן הרבה ספורטאים לשעבר שלא היה להם מקצוע אמיתי, שנותרו ללא פרנסה, נכנסו לפשע.

בראשית שנות ה-90 הושקעו כספי עתק בנובוקוזנצק, שמפעליה התמחו בעיקר בהפקה ועיבוד של פחם ומתכת, המסחר ותחום השירות התחדשו. תוצרתם של מפעלי נובוקוזנצק החלו למשוך את תשומת ליבם של אנשי עסקים, שפעילותם נשלטה על ידי עולם הפשע.

המנהיג הראשוני של קבוצת הפשע המאורגן היה ולדימיר אנטוליביץ' לבוצקי, אמן הספורט של ברית המועצות, אחד מנציגי בית הספר להיאבקות חופשית של נובוקוזנצק. סביב עצמו, הוא גייס את חבריו, ספורטאים לשעבר. איגור שקברה, גם הוא אתלט לשעבר, הפך ל"יד ימין" של לבוצקי. לאחר מכן, לאחר שנישא לנישואין פיקטיביים, לקח את שם משפחתה של אשתו והפך לאיגור בריבין. סרטים על המאפיה משיקגו היו סוג של כלי הוראה לשודדים העתידיים. למעשה, המבנה ההיררכי והסדרים הפנימיים הועתקו מהסרטים הללו.

## קישורים חיצוניים
* , מתוך תוכנית הטלוויזיה רוסיה הקרימינלית.

## הערות שוליים

קטגוריה:רוסיה: פשע מאורגן
קטגוריה:נובוקוזנצק
קטגוריה:מוסקבה: היסטוריה
טרופותי הבת (סרט)

**טרופותי הבת** (באנגלית: **The Gruffalo's Child**) הוא סרט קצר בהנפשה ממוחשבת בריטי-גרמני לילדים, שמבוסס על ספר בעל אותו שם שכתבה ג'וליה דונלדסון ואייר אקסל שפלר. זהו סרט המשך לסרט "טרופותי". הסרט הופץ לראשונה ב-25 בדצמבר 2011, ונוצר על ידי מקס לאנג.

בישראל הסרט שודר בערוץ לוגי בדיבוב לעברית בשנת 2012.

## תקציר העלילה
בת האם של הסנאי משיגה את אחיה. אח סנאי שואל, "של מי עקבות האלה?". האחות אומרת לו שזה טרופותי. האח אומר לאמו שטרופותי היה שם. עם זאת, אמא סנאי אינה מאמינה להם. היא מספרת לילדים סיפור על ביתה של טרופותי, אשר יוצאת ליער בחיפוש אחר העכבר הגדול והנורא שכולם חוששים מפניו.

## דמויות ומדבבים

## קישורים חיצוניים

* 

קטגוריה:סרטי 2011
קטגוריה:סרטי ילדים
קטגוריה:סרטי אנימציה ממוחשבת
קטגוריה:סרטים מבוססי ספרים
קטגוריה:סרטי הנפשה בריטיים
קטגוריה:קלסיקלטת: קלטות
.ao

**** היא סיומת האינטרנט (**Country code top-level domain**, בקיצור **ccTLD**) של מדינת אנגולה. 

הסיומת נוצרה בשנת 1995 והניהול של שם התחום  טופל בידי המכללה להנדסה של אוניברסיטת אגוסטיניו נטו. הדף של אתר הרישום נותר ללא שינוי עד שנת 2019. ב-17יוני 2019 הושק מחדש הרישום המסחרי של אתרים תחת שם התחום **ao.**  וסמכות הרישום הועברה למשרד התקשורת של ממשלת אנגולה. סכום הרישום הועמד על 8000 קוואנזה. עד שנת 2020 נרשמו כבר 2500 אתרים.

## קישורים חיצוניים

* 
* Requests regarding DNS domains in .AO
* מידע על שמות דומיינים אפריקאים

## הערות שוליים

קטגוריה:אנגולה
.an

**.an** הייתה סיומת האינטרנט ב. היא נוהלה על ידי אוניברסיטת קוראסאום. התחום בוטל לאחר הפירוק של האנטילים ההולנדיים בשנת 2010. החל מנובמבר 2010 תחום ה-.an נותר פעיל עם למעלה מ-800 תחומים הרשומים תחת .an, כולל רמות משניות. ב־31 ביולי 2015 הופסק השימוש בדומיין.

## הסרת שם הדומיין
ב־31 בדצמבר 2013 התחילו להסיר שמות דומיינים בבסיסי הנתונים והמערכות. ב־31 באוקטובר 2014, התחום .an הוסר משרתי שורש ה-DNS.

## ראו גם
* .nl
* .aw

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:האנטילים ההולנדיים
קטגוריה:הולנד: תקשורת
טיי ווד

**טייסון ווד** (באנגלית: **Tyson Wood**; נולד ב-17 בספטמבר 1995) הוא שחקן קולנוע וטלוויזיה קנדי, המוכר בעיקר בשל תפקידו בתור בילי מרלין בסדרה "הרפתקאותיה המצמררות של סברינה" (2020-2018) ובזכות הופעתו בתור זאק בסדרה "בוורלי הילס 90210" (2019). 

## ביוגרפיה
ווד נולד בוויניפג, מניטובה, קנדה. ומתגורר כיום בוונקובר שבקולומביה הבריטית. הוא ממוצא אוקראיני מצד אימו, וממוצא לבנוני ופלסטיני מצד אביו. 

## קריירה
ווד ערך את הופעת הבכורה שלו בשנת 2002, כששיחק בסרט הטלוויזיה של CBS "*Hell on Heels: The Battle of Mary Kay*". שנה לאחר מכן שיחק בסרט הטלוויזיה "*On Thin Ice*" של רשת לייפטיים, בתפקיד נייט קילמר. 

בשנת 2005 שיחק בסרט העלילתי "הלבן הגדול" לצדו של רובין ויליאמס, בסדרת הטלוויזיה "אספן הנשמות" וכן בסרט טלוויזיה "Vinegar Hill" של רשת CBS. בשנת 2007 שיחק בסרט הטלוויזיה "Maneater" בתפקיד רוי סאטרלי. בשנת 2008 גילם את דמותו הצעירה של בן גארווי בסרט "פרויקט לזרוס".

בשנת 2009 שיחק בקומדיה הרומנטית "חדשה בעיר" בתפקיד קטן, ולאחר מכן שיחק במותחן האימה "המכושפת בקונטיקט" בתפקיד בילי קמפבל, וזכה בפרס Young artist בקטגוריית ההופעה הטובה ביותר בסרט עלילתי לשחקן משנה הצעיר על הופעתו.

בשנת 2018 שיחק בתפקיד ראשי  לצד גבריאל דארקו בסדרת הטלוויזיה "ריבוט: קוד המגינים". באותה שנה החל לגלם את דמותו של בילי מרלין בסדרה "הרפתקאותיה המצמררות של סברינה" בשירות הסטרימינג של נטפליקס.

בשנת 2022 גילם את טדי הרינגטון במיני-סדרה "השטן באוהיו" של נטפליקס, המבוססת על ספר באותו שם מאת דריה פולטין. 

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מדבבים קנדים
קטגוריה:קנדים ממוצא אוקראיני
קטגוריה:אישים ממוצא לבנוני
קטגוריה:אישים ממוצא פלסטיני
קטגוריה:קנדים שנולדו ב-1995
.հայ

**.հայ** (בארמנית: **Հայ**) היא סיומת האינטרנט בארמניה, המיועדת לשמות דומיין בשפה הארמנית.

## מידע
תאגיד האינטרנט לשמות ומספרים שהוקצו (ICANN) קיבל החלטה ב־20 בנובמבר 2014 לרשום את שם התחום .հայ. שמות דומיין בשפה הארמנית נועדו לקדם את השימוש במקלדת הארמנית ברחבי העולם, להניע תמיכה בגופנים ארמניים במכשירים ניידים מודרניים, ובדרך כלל לקדם את השימוש בשפה הארמנית באופן מקוון.

דו"ח שפורסם על ידי רשות המספרים המקוונים (IANA) העובדת עם ממשלת ארצות הברית ו-ICANN קבעה כי "כמפעיל הנוכחי של. AM ccTLD, האפליקציה סיפקה פרטים מספקים על התשתית הטכנית והתפעולית והמומחיות שישמשו להפעלת התחום .հայ."

## קישורים חיצוניים
* 
* 
* מרכז המידע ברשת של ארמניה
* 
* רישום תחום חינם .հայ

## הערות שוליים

קטגוריה:ארמניה: תקשורת
נקודת איוואן אסן

**נקודת איוואן אסן** (באנגלית: **Ivan Asen Point**; בבולגרית: **Нос Иван Асен**) היא לשון יבשה בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

לשון היבשה סלעית וצרה.

אורכה של לשון היבשה 680 מטרים, והיא בולטת לתוך מצר אוסמר.

נקודת איוואן אסן מהווה את הקצה הדרום-מערבי של הכניסה למפרצון איוואן אסן, ואת הנקודה הצפון-מזרחית של הכניסה למפרצון יארביצה.

נקודת איוואן אסן מהווה את ההפרדה בין שפכו של קרחון דראגומאן שמצפון לה, לבין שפכו של קרחון ארמירה, שמדרום לה.

הנקודה ממוקמת 20.5 קילומטרים דרומית-מערבית מכף סמית'; 12.5 קילומטרים צפונית-מזרחית מכף ג'יימס; 3.8 קילומטרים דרומית-דרום-מזרחית מפסגת הר פוסטר, ו-3.45 קילומטרים דרומית-מזרחית מפסגת סלאבייקוב.

## היסטוריה
### גילוי ומיפוי הנקודה

הנקודה מופתה לראשונה על ידי סוקרים בולגריים בשנת 2009, ובשנת 2010.

### מקור השם

הנקודה נקראת על שם הצאר איוואן אסן השני קיסר האימפריה הבולגרית השנייה.

## לקריאה נוספת

* הגאזט האנטארקטי הבולגרי 

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים
* נקודת איוואן אסן באתר הגאזט האנטארקטי של ממשלת אוסטרליה
* נקודת איוואן אסן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הנקודה, תוך סימון אתרים נוספים באזור באתר copernix

## הערות שוליים

איוואן
איוואן אסן
יחסי אוזבקיסטן–דנמרק

**יחסי אוזבקיסטן–דנמרק** הם יחסי החוץ שבין **[[אוזבקיסטן|רפובליקת אוזבקיסטן]]** לבין **[[דנמרק|ממלכת דנמרק]]**.

## היסטוריה
דנמרק הכירה בעצמאות אוזבקיסטן ב-31 בדצמבר 1991, והיחסים הדיפלומטיים בין שתי המדינות כוננו ב-25 בינואר 1992.

במרץ 1995 ביקר נשיא אוזבקיסטן אסלאם קרימוב בקופנהגן לצורך השתתפות בפגישה העולמית של ראשי המדינות שאורגנה על ידי האו"ם והוקדשה לענייני הפיתוח החברתי.

באוגוסט 1997 הגיע שר החוץ של דנמרק נילס הלוויי פיטרסן, שכיהן כיו"ר הארגון לביטחון ולשיתוף פעולה באירופה (OSCE), לביקור רשמי באוזבקיסטן. במהלך הביקור נפגש עם נשיא אוזבקיסטן קרימוב, ראש הממשלה וגם עם שר החוץ של אוזבקיסטן ודן עימם בשאלות של שיתוף פעולה רב צדדי במסגרת OSCE, בעיות של ביטחון אזורי, וכן כמה היבטים של היחסים בין שתי המדינות.

## שיתוף פעולה כלכלי
יחסי הסחר בין המדינות הם מועטים, ושיתוף פעולה כלכלי מתנהל בהיקף מאוד קטן.

כיום 6 חברות דניות פועלות בשוק האוזבקי. בפרט, שלוחה של החברה הדנית "יאן בינלאומי" (אספקת מוצרים של מוצרי מזון ומוצרי צריכה) והמיזם המשותף האוזבקית-דנית "מערכות מחשוב ניהול מרכז אסיה", הארגון האוזבקי-דני-אמריקאי "San juice production ltd Tashkent". בנוסף, נפתחה בטשקנט נציגות החברה הדנית "נובו נורדיקס", שהיא אחת המובילות בעולם בייצור תכשירים רפואיים, במיוחד אינסולין. הבנק הלאומי של אוזבקיסטן לפעילות כלכלית זרה מקיים יחסים עם הבנקים המתקדמים של דנמרק: "Den Danske Bank" ו-"Unibank". חברת התעופה הלאומית אוזבקיסטן איירווייז סיכמה הסכם עם חברת הנסיעות הדנית "לורדס נסיעות - וסיורים", לפיו האחרונה מבצעת מכירת כרטיסי הטיסה בטיסות אוזבקיות. לאחרונה נחתם ההסכם על תקשורת אווירית ועל הגנה הדדית ועידוד השקעות.

## נציגויות דיפלומטיות
* אוזבקיסטן מיוצגת בדנמרק באמצעות שגרירותה במוסקבה, רוסיה.
* דנמרק מיוצגת באוזבקיסטן באמצעות שגרירותה במוסקבה, רוסיה.

## קישורים חיצוניים
* יחסי אוזבקיסטן–דנמרק, באתר משרד החוץ האוזבקי

## הערות שוליים

קטגוריה:ערכים ללא קטגוריות פיזיות - יחסי חוץ
ג'פרי ביבי

**תומאס ג'פרי ביבי** (באנגלית: **Thomas Geoffrey Bibby**; 14 באוקטובר 1917 – 6 בפברואר 2001, אורהוס) היה ארכאולוג אנגלי. הוא ידוע בעיקר בזכות גילוי המדינה העתיקה של דילמון, המכונה במיתולוגיה המסופוטמית גן עדן. לעיתים קרובות הוא נחשב לחלוץ הארכאולוגיה הערבית.

## ביוגרפיה
תומאס ג'פרי ביבי נולד ב-14 באוקטובר 1917 בהברשאם, וסטמורלנד, אנגליה. במהלך מלחמת העולם השנייה הוא שירת את סוכנות הביון הבריטית. בשלב מסוים הוא נשלח להצטרף למחתרת הדנית.

הוא למד ארכאולוגיה באוניברסיטת קיימברידג' לפני מלחמת העולם השנייה, אך מכיוון שלא מצא שום עבודה במקצוע זה לאחר המלחמה, התגורר בבחריין ועבד בחברת הנפט העיראקית בשנים 1947–1950. בביקור חוזר בבריטניה הוא פגש את אשתו לעתיד, לה נישא בשנת 1949. דרכה הכיר את הפרופסור הדני פיטר גלוב וכך קיבל מינוי באוניברסיטת אורהוס בדנמרק.

## חפירות
בשנת 1953 הוא והפרופסור גלוב הובילו צוות ארכאולוגים דני לבחריין. הצוות מיקד את חפירותיו בעיקר מתחת למצודת בחריין, במקור תל מרובד גדול בחופי צפון המדינה. האתר משתרע על כ-500 דונם ותוארך לתקופת דילמון הקדומה, שהייתה הרבע הראשון של האלף השני לפני הספירה. הצוות מצא בתחילה כלי חרס מתקופת קדם דילמון הקדומה, המתוארכים לשנת 2400 לפני הספירה ועד לתקופה ההלניסטית של ההיסטוריה של בחריין. ארכאולוגים גילו קטע קצר של חומת העיר המוקדמת מהאלף השני ויסודות מקוטעים של שישה בתים במקום. הצוות המשיך לחפור גם בסאר, כפר בבחריין, מה שהוביל לגילוי מקדש סאר המתוארך לתקופת דילמון.

ביבי גם כתב על אירופה בתקופת האבן ובתקופת הברונזה, במיוחד על אנשי הביצה של דנמרק.

## ספריו

* 
* 
* 


## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ארכאולוגים בריטים
קטגוריה:חברת הנפט העיראקית: אישים
קטגוריה:בריטים שנולדו ב-1917
קטגוריה:בריטים שנפטרו ב-2001
שמעון ביטון (לוד)

הרב **שמעון מאיר ביטון** (נולד בט' באדר ב' תשל"ג, 13 במרץ 1973) הוא רב העיר לוד ושליח חב"ד בשכונת "גני יער" בעיר.

## ביוגרפיה
בן זקונים ליוסף ופרלה ביטון, הורים לתריסר ילדים אשר עלו ממרוקו, בקהילת חב"ד בקריית שמואל. אביו נפטר כשהיה בן 13. למד בבית הספר של החמ"ד "אהרון הרא"ה" בעיר, ובהמשך, החל מגיל 11, בפנימייה במתיבתא-תלמוד תורה של חב"ד בעיר צפת, בישיבה קטנה של חב"ד בעיר אצל הרב יצחק אייזיק לנדא, ובישיבה גדולה תומכי תמימים בקריית גת. בשנת ה'תשנ"ד נסע ללמוד במרכז חב"ד העולמי - 770 ב"קבוצה". נסמך לרבנות בידי הרבנות הראשית לישראל.

בשנת תשנ"ה (1995) נישא לאחת מנינות רבי יעיש קריספין, ועבר להתגורר בעיר לוד כשליח חב"ד במקום. עם הקמת שכונת "גני יער" בעיר פתח בה בית הכנסת בשם "עוד יוסף חי", על שם אביו, שהלך והתפתח לאחד מבתי הכנסת הגדולים והפעילים בעיר. במקום פועל כולל סמיכה לרבנות בראשותו. כן עומד, החל משנת תש"ע, בראש בית מדרש "עקידת יצחק" בעיר רמלה. בין השנים תשנ"ט-תשס"ה שימש כמנהל מחלקת כשרות ברבנות אור יהודה, בחמש השנים הבאות שימש כרב המרכז הטכנולוגי אמי"ת רמלה-לוד. ושימש בעבר כראש כולל "אהל יצחק" ברמלה בנשיאות המרא דאתרא ר' יחיאל אבוחצירא.

בשבט תשפ"א (ינואר 2021), בתמיכת ראש העיר יאיר רביבו ומפלגת הליכוד, ולאחר שש שנים של מהלכים שונים, נבחר לכהן כרבה של העיר לוד..

נשוי לחגית ואב לילדים.

## קישורים חיצוניים

* אור חדש בלוד עיתון כפר חב"ד, שבט תשפ"א
* כל הכתבות על הרב שמעון ביטון, באתר ערוץ 7

## הערות שוליים

קטגוריה:לוד: רבנים ראשיים
קטגוריה:רבני ערים חסידי חב"ד בישראל
קטגוריה:שלוחי חב"ד
קטגוריה:ישראלים שנולדו ב-1973
מאיה זינשטיין

**מאיה זינשטיין** (נולדה ב־28 במאי 1981) היא במאית ומפיקה זוכת פרס אמי ועיתונאית ישראלית.

## ביוגרפיה
מאיה זינשטיין נולדה בניז'ני נובגורוד (אז נקראה העיר גורקי) שברוסיה הסובייטית. בשנת 1991, כשהייתה בת עשר, עלתה משפחתה לישראל והתיישבה בקיבוץ בית השיטה. בגיל 18 עזבה את הקיבוץ והתגייסה לדובר צה"ל, שם שירתה כקצינה במדור תכנון ויזום ויזמה כתבות לעיתונות הרוסית.

לאחר שירותה הצבאי עבדה בערוץ 9, ואחר כך עבדה ככתבת תחקירים בעיתון "הארץ" וביימה כתבות תחקיר לערוצי טלוויזיה שונים.

לזינשטיין תואר ראשון בקולנוע ובתרבות צרפת ותואר שני בדיפלומטיה וביטחון מאוניברסיטת תל אביב.

## פילמוגרפיה
* עד סוף העולם (2020)
:עד סוף העולם הוא סרט דוקומנטרי בו זינשטיין מתעדת קהילה אוונגליסטית מעיירת כורים ענייה בקנטאקי, המבקשת לקדם את בואו של ישו המשיח באמצעות תרומה של כספם הדל לקרן לידידות – הארגון הפילנתרופי הגדול בישראל. הסרט שודר בכאן, ולאחר סיום ההפקה נמכר לשידור ל-BBC, אוסטרליה, פולין, שוודיה, נורווגיה, PBS, והוקרן בבתי קולנוע בארצות הברית ובמקומות אחרים בעולם. עד סוף העולם הוקרן גם בפסטיבלים רבים ובהם פסטיבל הקולנוע הדוקומנטרי הגדול בעולם, IDFA, וזכה לביקורות טובות. 8 חודשים לאחר שהסרט יצא למסכים, הועלתה תלונה כאילו קטעים מנאום של טראמפ נערכו בסרט שלא כהלכה; אולם מומחים קבעו כי מדובר בפרקטיקת עריכה מקובלת, שאמנם חייבה תיקון קל, בנושא שולי מבחינת הסרט. התיקון אכן נעשה לשביעות רצונה של רשת BBC, שכאמור הקרינה את הסרט. הסרט זמין לצפייה חופשית באתר כאן.
* טהורה לעד (2017)
:טהורה לעד הוא סרט תיעודי שיצא בשנת 2017 ועקב אחר קבוצת הכדורגל הישראלית בית"ר ירושלים בעונת 2012/2013. הסרט זכה בפרס אמי בקטגוריית סרטי תעודה העוסקים בפוליטיקה וממשל. בעקבות הסרט קיבלה הבמאית איומים על חייה, בריאיון לגילי איזקוביץ בהארץ סיפרה זינשטיין כי בעקבות עשיית הסרט נוצר קשר בינה ובין ארגון לה-פמיליה.
* בית"ר ירושלים (2015)
:הסרט בית"ר ירושלים קדם לטהורה לעד, בסרט הקצר הציגה זינשטיין חלק מהחומרים התיעודיים שצילמה והוא הוצג באתר הגרדיאן הבריטי, בעקבות הסרט הקצר קיבלה זינשטיין איומים על חייה מאוהדי הקבוצה
* גנבים בחוק (2010) – מפיקה
* כמו בבית (2009) – מפיקה

## קישורים חיצוניים

## הערות שוליים

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:בית השיטה: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1981
קטגוריה:ישראלים שנולדו ב-1981
לורה פייפר

**לורה פייפר** (באנגלית: **Laura Pyper**; נולדה ב-1980) היא שחקנית צפון אירית. היא מוכרת בעיקר מהופעתה בתפקיד אלה די בעונה השנייה של הסדרה "הקס", ג'יין פיירפקס במיני-סדרה "אמה",. עוד גילמה את לזלי האוול במיני-סדרה "הסוד" של ITV משנת 2016.

## ביוגרפיה
פייפר נולדה במגראפלט שבצפון אירלנד. יש לה שני אחים ושתי אחיות. היא למדה בבית הספר "Rainey Endowed", ואחר לך למדה ספרות אנגלית ודרמה בטריניטי קולג' בדבלין.

הופעת הבכורה של פייפר בקולנוע הייתה בתפקיד לין בסרט "שלטון האש", בו השתתפה עוד כשהייתה סטודנטית. עוד הופיעה בסרט האירי "Headrush" בתפקיד ויקי נובל.

בטלוויזיה שיחקה פייפר בתפקיד אלה דין בעונה השנייה של סדרת הדרמה העל-טבעית "הקס" של ערוץ Sky One. ב-2009 גילמה את ג'יין פיירפקס בעיבוד של ה-BBC לרומן "אמה" מאת ג'יין אוסטן. היא כיכבה בתפקידי אורח בסדרות "שדים", "רופאים", "עדות אילמת", "The Bill" ו-"Bachelors Walk".

פייפר השתתפה כמדבבת במשחק הווידאו "Dead Space: Extraction" בתפקיד לקסין מורדוך.

בתיאטרון שיחקה פייפר במחזה "דון חואן בסוהו" בתיאטרון דונמאר ורהאוס, ובמחזה "Blackwater Angel" בתיאטרון פינבורו. ב-2009 גילמה את קרסידה בהפקה של השייקספיר גלוב של המחזה "טרוילוס וקרסידה". ב-2010 שיחקה בתפקיד לילי קהיל בהפקה מחודשת של המחזה "פאנק רוק". ב-2012 הופיע בתפקיד לורל בהפקה של דאגלס הודג' של המחזה "סיפור אהבה בשלושה פרקים" שהועלה ב-Menier Chocolate Factory. ב-2014 שיחקה בתפקיד גברת מנינגהם במחזה "Gas Light" בתיאטרון סולסברי פלייהאוס. ב-2019 גילמה את ביאטריס במחזה "מראה מעל הגשר" ב-York Theatre Royal וב-Royal & Derngate.

## פילמוגרפיה
### טלוויזיה

### קולנוע

## תפקידים בתיאטרון
* "Blackwater Angel" - תיאטרון פינבורו, פברואר - מרץ 2006 (בתפקיד ליזי מהאר)
* "דון חואן בסוהו" - דונמאר ורהאוס, נובמבר 2006 - פברואר 2007 (בתפקיד אלווירה)
* "טרוילוס וקרסידה" - שייקספיר גלוב, יולי - ספטמבר 2009 (בתפקיד קרסידה)
* "פאנק רוק" - ליריק האמרסמית' וסיבוב הופעות, ספטמבר - נובמבר 2010 (בתפקיד לילי קהיל)
* "סיפור אהבה בשלושה פרקים" - Menier Chocolate Factory, מאי 2012 (בתפקיד לורל)
* "Gas Light" - סולסברי פלייהאוס, מרץ 2014 (בתפקיד גברת מנינגהאם)
* "מראה מעל הגשר" - תיאטרון רויאל ביורק ותיאטרון Royal & Derngate, ספטמבר - אוקטובר 2019 (בתפקיד ביאטריס)

## קישורים חיצוניים

## הערות שוליים

קטגוריה:שחקניות קולנוע וטלוויזיה צפון איריות
קטגוריה:בריטיות שנולדו ב-1980
יחסי אוזבקיסטן–אוסטריה

[ממוזער|שרת החוץ האוסטרית [קרין קנייסל נפגשת עם מקבילה האוזבקי עבד אל-עזיז קומילוב בווינה, 2018]]
**יחסי אוזבקיסטן–אוסטריה** הם יחסי החוץ שבין **[[אוזבקיסטן|רפובליקת אוזבקיסטן]]** לבין **[[אוסטריה|הרפובליקה הפדרלית של אוסטריה]]**.

## היסטוריה
היחסים הדיפלומטיים בין שתי המדינות כוננו ב-25 במרץ 1992. ב-21 ביולי 2020 נפגש סגן שר החוץ האוזבקי שרזוד אסדוב עם סגן שר החוץ האוסטרי, גרגור קסלר, בווינה. בפגישה החליפו הצדדים דעות לגבי הסיכויים להעמקת יחסי אוזבקיסטן ואוסטריה וציינו את ההתפתחות המתמדת של שיתוף פעולה דו-צדדי בכל תחומי העניין ההדדי. סגן שר החוץ האוסטרי דיווח על ההתעניינות הגוברת של חברות אוסטריות גדולות בשיתוף פעולה עם אוזבקיסטן על רקע ביצוע רפורמות כלכליות רחבות היקף ותנאים שנוצרו למשקיעים זרים באוזבקיסטן. הצד האוסטרי ציין את נכונותו לחזק עוד יותר את שיתוף הפעולה המועיל הדדית עם אוזבקיסטן במסגרת ארגונים בינלאומיים.

## נציגויות דיפלומטיות
* אוזבקיסטן מיוצגת באוסטריה באמצעות שגרירותה בווינה.
* אוסטריה מיוצגת באוזבקיסטן באמצעות שגריר שאינו תושב השוכן בווינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
החומה הירוקה הגדולה

ממוזער|287x287 פיקסלים|מדבר סהרה בתצלום לוויין
**החומה הירוקה הגדולה** (בשמה המלא: **החומה הירוקה הגדולה של סהרה והסאהל**) היא מיזם רחב היקף של האיחוד האפריקאי והגדול ביותר מסוגו באפריקה, שנועד לבלום את תופעת המדבור ועצירת התפשטותו של מדבר סהרה דרומה, על ידי נטיעת מיליוני עצים לאורך כ־7,000 ק"מ לרוחבה של אפריקה, מסנגל במערב עד ג'יבוטי במזרח.

## התפשטות מדבר סהרה
[ממוזער|169x169 פיקסלים|חבל [סאהל על מפת אפריקה]]
מאז שנות ה-70 של המאה ה-20 עלתה תדירות הבצורת באזור סאהל, שהפכה אדמות חצי מדבריות רבות לאדמות מדבר. הדבר גרם למחסור במים, אובדן קרקעות חקלאיות פוריות ותמותה של חיות משק. עד שנת 2020 כ-45% מאדמות אפריקה הושפעו מתופעת המדבור ו-55% מאדמותיה נמצאות בסיכון גבוה או גבוה מאוד לאובדן פוריות. כתוצאה מכך נפגעו פרנסתם וביטחונם התזונתי של מיליוני תושבים בכל אזור הסאהל, ורבים מהם נאלצו להגר על מנת לחפש אדמות פוריות יותר.

תופעות אלו התרחשו במקביל לגידול באוכלוסיית אפריקה בכללותה, והסאהל בפרט, שאוכלוסייתו צפויה לגדול מ-100 מיליון נפש לכ-340 מיליון נפש עד שנת 2050, דבר היוצר ביקוש הולך וגובר למזון בשעה ששטחי החקלאות הולכים ומצטמצמים.

## מטרות
ממוזער|217x217 פיקסלים|
על מנת להתמודד עם תופעת המדבור ואובדן פוריות האדמות, הכריז האיחוד האפריקאי בשנת 2007 על פתיחת מיזם החומה הירוקה הגדולה, שנועד ליצור אזור חיץ בין מדבר סהרה ואדמות הסאהל החצי מדבריות ולהשיב לאדמות את פוריותן. לצורך כך החלו נטיעות של מיליוני עצים לאורך הסאהל על ידי המדינות המשתתפות במיזם, בסיוע כלכלי ומקצועי של ארגונים שונים בעולם.

היעד שהוצב לשנת 2030 הוא השבת כמיליון קמ"ר של אדמות שאיבדו את פוריותן, ללכוד פחמן בהיקף של 250 מיליון טונות וליצור 10 מיליון מקומות עבודה בשטחים חקלאיים ברחבי אפריקה. בנוסף משמשת החומה כאמצעי להשגת 15 מתוך 17 יעדי האו"ם לפיתוח בר קיימא, מלבד היעדים בעוסקים בפיתוח עירוני בר קיימא ובמגוון הביולוגי הימי.

## המדינות והארגונים המשתתפים
לצורך מימוש מטרותיה של החומה הירוקה הגדולה נוצרה שותפות של 21 מדינות: אלג'יריה, אריתריאה, אתיופיה, בורקינה פסו, בנין, גאנה, גמביה, ג'יבוטי, מצרים, כף ורדה, ליבריה, מאלי, מאוריטניה, ניז'ר, ניגריה, סנגל, סומליה, סודאן, צ'אד, קמרון, ותוניסיה.

האיחוד האפריקאי הוא מוביל המיזם, בעזרת תמיכה הניתנת משורה של ארגונים מקצועיים וכלכליים ברחבי העולם, וביניהם ארגון האומות המאוחדות, האיחוד האירופי, ארגון IUCN, הבנק העולמי ועוד.

## אתגרי המיזם והתקדמותו
המיזם הענק עומד בפני אתגרים רבים הנובעים מהקושי בתיאום ויצירת שיתופי פעולה בין המדינות הרבות המשתתפות בו, אשר הנושא הסביבתי אינו נמצא לעיתים בעדיפות גבוהה על סדר היום הפוליטי והציבורי שלהן. בנוסף קיימים אתגרי מימון ותקצוב למיזם בעל היקף כה רחב. כ-15% ממטרותיו של המיזם הושגו עד שנת 2020, לפי הנתונים הרשמיים. לפי הגרדיאן האנגלי רק 4% מהמטרות הושגו..

נכון לשנת 2020 חודשו על פי נתונים הרשמיים כ־40,000 קמ"ר של אדמות שאיבדו את פוריותן נכון לשנת 2020, לפי הפירוט הבא: 15,000 קמ"ר באתיופיה, 12,000 קמ"ר בסנגל, 5,000 קמ"ר בניגריה, 5,000 קמ"ר בניז'ר ו-3,000 קמ"ר בבורקינה פאסו.

## קישורים חיצוניים

* 

## הערות שוליים

קטגוריה:יערנות
קטגוריה:מדבריות בתרבות
קטגוריה:אפריקה: גאוגרפיה
בורזוואר

**בורזוואר** (בהונגרית: **Borzavár**) הוא כפר במחוז וספרם שבמרכז הונגריה.
כמו יישובים רבים באירופה גם בבורזוואר מספר התושבים נמצא בירידה. כך, בשנת 1990 היה מספר התושבים 854 ובשנת 2020 רק 722 תושבים.

## יהודי בורזוואר
בבורזוואר חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה.

## קישורים חיצוניים

*  

## הערות שוליים

קטגוריה:הונגריה: כפרים